Армията за национално освобождение е основана през 1964 г. от малка група колумбийски студенти, подготвени в Куба и възнамеряващи да приложат в родината си революционния геваристки модел на Кубинската Револция. Организаията е оглавена от Фабио Васкес Кастано, а впоследствие от серия католически свещеници, представители на т.нар. "Теология на Освобождението". Най-известният от тях е отец Камило Торес Рестрепо (1929-66), известен университетски професор, който критикува силно изразеното класово неравенство в Колумбия. Изповядваните от него марксистки идеи го карат да се присъедини към АНО за да осъществи на практика теологията на освобождението сред бедните хора в Колумбия. Отец Камило е убит още в първото си сражение и така се превръща в символ за организацията, който вдъхновява бъдещите членове на АНО и други свещеници, изповядващи революционната теология.